**NOTĂ INFORMATIVĂ**

**la proiectul hotărîrii Guvernului privind modificarea şi completarea Hotărîrii Guvernului nr.1107 din 30 septembrie 2008**

|  |
| --- |
| **1. Temeiul iniţierii procesului de elaborare, autorul proiectului** |
| Proiectul hotărârii Guvernului privind modificarea şi completarea Hotărîrii Guvernului nr.1107 din 30 septembrie 2008 este elaborat de către Ministerul Afacerilor Interne. Elaborarea acestui proiect este condiţionată de implementarea Proiectului transfrontalier „Îmbunătăţirea răspunsului Serviciului Medical de Urgenţă, Resuscitare şi Descarcerare (SMURD) în caz de pregătire şi intervenţie urgentă prin intermediul unui sistem comun integrat de monitorizare şi atenuare a consecinţelor dezastrelor în spaţiul comun Romînia, Ucraina şi Republica Moldova”, ordinului comun nr.234/790 din 11 ianuarie 2014 „Cu privire la aprobarea Protocolului de cooperare între Ministerul Afacerilor Interne şi Ministerul Sănătăţii privind intervenţia comună la urgenţele medico-chirurgicale prespitaliceşti în zona de nord a republicii ” şi ordinului comun nr. 335/1216 din 06.11.2014 „Cu privire la aprobarea Protocolului de cooperare între Ministerul Afacerilor Interne şi Ministerul Sănătăţii privind intervenţia comună la urgenţele medico-chirurgicale prespitaliceşti în zona de sud a republicii” în partea ce ţine de completarea şi modificarea unor componente privind confecţionarea echipamentului şi calitatea acestuia. |
| **2. Scopul şi obiectivele urmărite prin adoptarea actului normativ, principalele prevederi ale proiectului** |
| Serviciul Medical de Urgenţă, Resuscitare şi Descarcerare are în structura sa echipe integrate de reanimare, specializate în acordarea asistenței medicale și tehnice de urgență, precum și echipe cu personal [paramedical](http://ro.wikipedia.org/wiki/Paramedic), specializat în acordarea [primului ajutor](http://ro.wikipedia.org/wiki/Primul_ajutor" \o "Primul ajutor) calificat.  Concomitent, informăm că, acest serviciu va acţiona în misiuni de căutare şi salvare în situaţii de urgenţă.  În aceeaşi ordine de idei, actualul echipament, care este folosit la acţiunile de salvare a persoanelor, la intervenţiile de stingere a incendiilor şi efectuarea lucrărilor de salvare-deblocare precum şi la lichidarea consecinţelor situaţiilor excepţionale, nu corespund cerinţelor europene.  Astfel, în vederea monitorizării activităţii şi întru necesitatea confecţionării echipamentului pentru paramedicii Serviciului, intervenim în privinţa trecerii de la echipamentul colaboratorilor Serviciului de tip vechi, la cel de tip nou cu caracteristici mult mai performante a ţesăturii, precum şi confecţionarea acestuia. |
| **3. Descrierea constatărilor expertizei anticorupţie** |
| Proiectul va fi expediat CNA pentru efectuarea expertizei în rezultatul coordonării cu instituţiile interesate. |
| **4. Fundamentarea economico-financiară** |
| Implementarea amendamentelor propuse nu implică cheltuieli financiare şi alocarea mijloacelor financiare suplimentare. |

|  |
| --- |
| **5. Respectarea transparenţei în procesul decizional** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului legii pentru modificarea și completarea unor acte legislative este plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice. |

**Ministru Alexandru JIZDAN**